Rollupë mają pòkazac jegò i jakno artistã i dzejarza jaczi pòtikôł sã z represjama. Mòżemë na wëstôwkù pòznac téż dzeje represjów z jaczima Méster Jón sã pòtikôł. Temù pòswiãconô bëła prelekcjô Sławòmira Fòrmelë, historika jaczi na łamach miesãcznika Pòmeraniô zajimô sã témą dzejaniów Krëjamnëch Służbów. Co wôżné, Trepczika traktowalë lëchò nié le kòmùnyscë, le ùstëgòwanié zaczãło sã przed wòjną – przekònywô Fòrmela. Kònferencjô bëła zòrganizowónô w 110 roczëznã ùrodzeniô aùtora pòlskò-kaszëbsczégò słowarza. Rollupòwi wëstôwk je do òbezdrzeniô w Mùzeùm Kaszëbskò-Pòmòrsczi Pismieniznë i Mùzyczi we Wejrowie, mô sã pòjawiac téż w jinëch placach.